《横渠祠》
明代·许宗鲁

道启乡先哲，名垂世大儒。宫墙犹阙里，祠宇故横渠。

撒坐缘归正，悬铭为砭愚。平生勤仰止，何曰一抠趋。

作者简介：（1490—1559）陕西咸宁人，字东侯，号少华。正德十二年进士。改庶吉士，历官监察御史、右佥都御史，巡抚保定、辽东。开府雄边，多所建置。致仕归，构草堂，积图书，置酒赋诗，作词曲为乐。书法尤善。有《少华集》等。